  Майя Бывальцева Юкаменск ёросысь Палагай гуртын выль фельдшер-акушер пункт усьтӥзы. Кема возьмам ужрадэн валче гуртоос шулдыръяськон радъязы. Кора пыронэ Удмуртиысь Кун Кенешлэн тӧроез Владимир Невоструев но вуылӥз. Со сярысь улосвыл парламентлэн пресс-службаез ивортӥз. Туннэ Палагайын 440-лэсь трос улӥсез. Котькудӥзлы эмъюрттэт кулэ луылэ. Со сяна, фельдшер-акушер пунктэ Гулекшурын но Гаригуртын улӥсьёс ветло. Нуназе но, уйин но соослы юрттыны дась эмсузэр Ольга Абашева, со татын 30 арлэсь трос ужа ни. «Здравоохранение» йӧскалык ӵектосъя Палагайысь фельдшер-акушер пунктэ туала эм тӥрлык басьтӥзы. Табере отын вакцинаосты но возьыны луонлык кылдӥз, со пӧлын коронавируслэсь. Тодэ вайытом, кемалась ӧвӧл Яр ёросысь Биграгурт черкогуртын выль ФАП усьтӥзы.  Тегъёс: Тазалык Удмуртия Юкаменск  